Idealiu atveju kiekvienai platformai reiktų kurti atskirą turinį, nes kiekvieno socialinio tinklo naudotojai kreipia dėmesį į skirtingus dalykus, o taip pat skiriasi ir socialinių tinklų pranešimų formatai.
Kai kuriais atvejais tą patį turinį galima pritaikyti skirtingiems socialiniams tinklams, tačiau įrašų turinį būtina adaptuoti konkrečiai platformai.
Facebook tinklui tinka tekstiniai pranešimai su adaptuotomis nuotraukomis ar video intarpais, kuriuos taip pat papildo nuorodos į susijusį interneto puslapį.
Instagram tinklui svarbiausia vizualinė dalis – estetiškos ir kokybiškos nuotraukos, o LinkedIn tinklui svarbiausias yra profesinis – dalykinis turinys.